ডিপইন লিনাক্স
ডিপইন (ইংরেজি: Deepin; পূর্বে লিনাক্স ডিপইন) ডেবিয়ানের আনস্টেবল শাখার উপর ভিত্তি করে নির্মিত একটি উমুক্ত উৎসের লিনাক্স ডিস্ট্রিবিউশন। এটি ব্যক্তিগত কম্পিউটার ও সার্ভারে এবং এক্স৮৬-৬৪ স্থাপত্যে চলে। ডিপইনের উন্নয়ন চীন-ভিত্তিক উহান ডিপইন টেকনোলজি কোম্পানি লিমিটেড কর্তৃক সাধিত হয়, যারা প্রযুক্তিগত সহায়তা ও ডিপইন সংক্রান্ত অন্যান্য সেবা প্রদানের মাধ্যমে আয় করে থাকে। ডিস্ট্রোওয়াচের মতে, ২০১৭ সাল মোতাবেক, চীন থেকে উৎপত্তি পাওয়া লিনাক্স ডিস্ট্রিবিউশনগুলোর মধ্যে ডিপইন সবচেয়ে জনপ্রিয়।